Cheondoisme

Cheondoisme eller cheondogyo (hangeul: 천도교; hanja: 天道教; «Den himmelske veis religion») er en koreansk nyreligiøs bevegelse fra det tjuende århundre som baserer seg på donghak-troen, grunnlagt i 1860 av Choe Je-u, som igjen baserte seg på koreanske bondeopprør som kan spores tilbake til 1812. Cheondoistisk teologi er monoteistisk, panteistisk og panenteistisk. Cheondoistenes gud kalles Haneullim, et konsept tatt fra koreansk sjamanisme. 

Religionen har nylig blitt populær i Sør-Korea på grunn av fremveksten av koreansk nasjonalisme, og omtrent 0,1% av befolkningen er troende. I Nord-Korea skal cheondoisme være en av de viktigste religionene, med 13,5% av befolkningen, eller 3,2 millioner. 

Religion i Korea